cyanic-selkie/wikianc huggingface dataset:
แคลลัน มัลวีย์
แคลลัน มัลวีย์ (Callan Mulvey; เกิด 23 กุมภาพันธ์ พ.ศ. 2518) เป็นนักแสดงชาวออสเตรเลียโดยกำเนิด เขาเป็นที่รู้จักกันดีที่สุดจากบทบาทของเขาในฐานะ Mark Moran ในละครเรื่อง Underbelly ของออสเตรเลีย, Sergeant Brendan 'Josh' Joshua ใน Rush และ Bogdan 'Draz' Drazic ใน Heartbreak High บทบาทในอเมริกาของเขา ได้แก่ Scyllias ใน 300: Rise of an Empire, Jack Rollins ใน Captain America: The Winter Soldier (2014) และ Avengers: Endgame (2019) และ Anatoli Knyazev ใน Batman v Superman: Dawn of Justice
โยฮัน มายอร์
โยฮัน มายอร์ (Johann Major; 2 มกราคม ค.ศ. 1533 – 6 มีนาคม ค.ศ. 1600) เป็นนักเทววิทยานิกายโปรแตสแตนต์ นักมนุษยนิยม และกวีชาวเยอรมัน
ประวัติ
โยฮัน มายอร์ เกิดที่เมืองซังคท์โยอาคิมส์ทาล และเข้ารับการศีกษาที่มหาวิทยาลัยวิทเทนเบิร์ก ในปี ค.ศ. 1549
ลาเลอ คาร์ซี
ลาเลอ คาร์ซี (เกิด 15 พฤศจิกายน ค.ศ. 1969) เป็นนักแสดงและนางแบบชาวเยอรมันเชื้อสายตุรกี
สภาผู้แทนราษฎรอิรัก
สภาผู้แทนราษฎรแห่งสาธารณรัฐอิรัก (مجلس النواب; ئه‌نجومه‌نی نوێنه‌ران, Enjumen-e Nûnerên, Council of Representatives of Iraq) คือสภานิติบัญญัติระบบสภาเดี่ยวของสาธารณรัฐอิรัก ประกอบด้วยสมาชิกจำนวน 329 คน โดยมีที่ทำการสภาอยู่ที่กรีนโซน กรุงแบกแดด
สมาชิกวุฒิสภาจังหวัดเชียงราย
จังหวัดเชียงราย มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 4 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ
ประวัติศาสตร์
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดเชียงรายมีจำนวนสมาชิกวุฒิสภาในการเลือกตั้งครั้งแรก จำนวน 4 คน คือ นางเตือนใจ ดีเทศน์ พลตำรวจเอก วิรุฬห์ พื้นแสน นางบุษรินทร์ ติยะไพรัช นายวิสิษฐ์ เตชะธีราวัฒน์
ไซมอน โบวส์-ลีออน เอิร์ลที่ 19 แห่งสตราธมอร์และคิงฮอร์น
ไซมอน โบวส์-ลีออน เอิร์ลที่ 19 แห่งสตราธมอร์และคิงฮอร์น (Simon Bowes-Lyon, 19th Earl of Strathmore and Kinghorne) เกิดเมื่อวันที่ 18 มิถุนายน 2529 เมื่อแรกเกิดดำรงบรรดาศักดิ์ ลอร์ดกลามิส เป็นบุตรชายของ ไมเคิล โบวส์-ลีออน เอิร์ลที่ 18 แห่งสตราธมอร์และคิงฮอร์น กับ อิโซเบล วัตเดอร์รัลล์ เขาเป็นญาติห่างๆใน สมเด็จพระเจ้าชาลส์ที่ 3 แห่งสหราชอาณาจักร รัชกาลปัจจุบัน ผ่านทางบิดา
ห้วงอวกาศลึกภาพแรกของเวบบ์
ห้วงอวกาศลึกภาพแรกของเวบบ์ (Webb's First Deep Field) เป็นภาพถ่ายปฏิบัติการภาพแรกที่ถ่ายโดยกล้องเนียร์อินฟราเรด (NIRCam) ของกล้องโทรทรรศน์อวกาศเจมส์ เวบบ์ และเป็นภาพที่ประกอบขึ้นมาจากภาพที่ได้รับจากความยาวคลื่นต่าง ๆ รวมกันกว่า 12.5 ชั่วโมง
ไซมอน โบวส์-ลีออน เอิร์ลที่ 19 แห่งสตราธมอร์และคิงฮอร์น
เขาดำรงบรรดาศักดิ์เป็น เอิร์ลที่ 19 แห่งสตราธมอร์และคิงฮอร์น ภายหลังการถึงแก่กรรมของบิดาในปี 2559
ห้วงอวกาศลึกภาพแรกของเวบบ์
ภาพถ่ายนี้แสดงให้เห็นกระจุกดาราจักรสแมกส์ 0723 ดังที่ปรากฏเมื่อ 4.6 พันล้านปีก่อน กระจุกดาราจักรนี้สามารถมองเห็นได้จากซีกโลกใต้ และเป็นภาพสีเท็จขนาดเต็มภาพแรกจากกล้องโทรทรรศน์อวกาศเจมส์ เวบบ์ และเป็นภาพมุมมองอินฟราเรดแสดงจักรวาลที่มีความละเอียดสูงที่สุดเท่าที่เคยถ่ายมา แสดงให้เห็นดาราจักรหลายพันดาราจักร และสามารถเห็นไปถึงวัตถุที่จางที่สุดที่คลื่นอินฟราเรดจับได้มาปรากฏในภาพของกล้องเป็นครั้งแรก
วอเตอร์ลู (ภาพยนตร์)
วอเตอร์ลู (Waterloo) เป็นภาพยนตร์สงครามอิงประวัติศาสตร์ ว่าด้วยยุทธการที่วอเตอร์ลู อันเป็นยุทธการสำคัญครั้งสุดท้ายของสงครามนโปเลียน ภาพยนตร์เรื่องนี้เกิดขึ้นโดยการร่วมทุนของประเทศอิตาลีกับสหภาพโซเวียต กำกับโดยเซียร์เกย์ บอนดาร์ชุค ชาวโซเวียต และอำนวยการสร้างโดยดิโน เดอ ลอเรนติส ชาวอิตาลี
สมบูรณ์ อุทัยเวียนกุล
นายสมบูรณ์ อุทัยเวียนกุล (เกิด 24 เมษายน พ.ศ. 2502) เลขานุการประธานสภาผู้แทนราษฎร อดีตกรรมการบริหารพรรคประชาธิปัตย์ อดีตสมาชิกสภาผู้แทนราษฎรจังหวัดตรัง 4 สมัย นายกสมาคมกีฬาปีนหน้าผาแห่งประเทศไทย รองประธานสหพันธ์กีฬาปีนหน้าผาแห่งเอเซีย ประธานมูลนิธิสร้างโลกให้สมบูรณ์ นายกสมาคมศิษย์เก่าโรงเรียนกันตังพิทยากร
ปัจจุบันสังกัดพรรครวมไทยสร้างชาติ
ประวัติ
นายสมบูรณ์ อุทัยเวียนกุล เกิดเมื่อวันที่ 24 เมษายน พ.ศ. 2502 เป็นบุตรคนที่ 4 ในพี่น้อง 5 คน ของ นายหุ้ย(อุทัย) กับ นางเวียน มโนภิรมย์ ที่บ้านหัวหิน ตำบลบ่อน้ำร้อน อำเภอกันตัง จังหวัดตรัง
การศึกษา เริ่มเข้าเรียนชั้นเตรียมประถมศึกษาที่โรงเรียนบ้านหัวหิน จนจบประถมศึกษาปีที่ 2 ย้ายมาเรียนที่โรงเรียนเทศบาลบ้านคลองภาษี จนจบชั้นประถมปีที่ 4 ครูปิ่น สุวรรณะ เป็นครูที่ติวเข้มเข้าสอบชิงทุนการศึกษาของรัฐบาล สอบได้ที่ 1 ของอำเภอกันตัง เป็นนักเรียนทุนรัฐบาล 6 ปี ได้ทุนปีละ 600 บาท แล้วสอบเข้าเรียนชั้นประถมศึกษาปีที่ 5 ที่โรงเรียนกันตัง(ปัจจุบันคือโรงเรียนกันตังพิทยากร) จนจบชั้นประถมศึกษาปีที่ 7 ปีพ.ศ. 2516 สอบเข้าเรียนชั้นมัธยมศึกษาตอนต้นได้ที่โรงเรียนวิเชียรมาตุ จังหวัดตรัง แต่ไม่ได้เรียนเพราะที่อำเภอกันตัง รัฐบาลเปิดโรงเรียนมัธยมขยายโอกาส เปิดโรงเรียนสภาราชินี จังหวัดตรัง สาขากันตัง จึงเข้าเรียนที่นี่ พอขึ้นมัธยมศึกษาปีที่ 2 โรงเรียนก็ย้ายไปทำการเรียนการสอนที่ ต.บางเป้า และเปลี่ยนชื่อเป็นโรงเรียนกันตังพิทยากรปีพ.ศ. 2518 เมื่อเรียนชั้นมัธยมศึกษาชั้นปีที่ 3 นายสมบูรณ์ก็เป็นแกนนำขอย้ายที่ตั้งโรงเรียนสำเร็จ จนมาตั้งอยู่ที่โรงเรียนกันตังพิทยากรในปัจจุบัน หลังจากจบชั้นมัธยมศึกษาตอนต้น ก็เข้าเรียนต่อชั้นมัธยมศึกษาตอนปลายจนจบชั้น ม.ศ.5ที่โรงเรียนวิเชียรมาตุ จังหวัดตรัง ปีพ.ศ. 2521 นายสมบูรณ์ก็สอบเข้าเรียนเอกศิลปะ ที่มหาวิทยาลัยราชภัฏสวนสุนันทา แต่เรียนได้ไม่ถึงเดือน ผลการสอบเอ็นทราน์เข้ามหาวิทยาลัย นายสมบูรณ์สอบได้ เป็นนิสิตภาควิชาพลศึกษาคณะครุศาสตร์ จุฬาลงกรณ์มหาวิทยาลัย จึงมาเรียนที่จุฬาฯจนสำเร็จการศึกษา ครุศาสตรบัณฑิต ในปีการศึกษา 2524 และสำเร็จการศึกษาในระดับปริญญาโท ครุศาสตรมหาบัณฑิต สาขาวิชาพลศึกษา ปีการศึกษา 2535 จาก จุฬาลงกรณ์มหาวิทยาลัย ตามลำดับ
การศึกษาหลักสูตรพิเศษ
หลักสูตรผู้บริหารสถานศึกษาระดับสูงกระทรวงศึกษาธิการ (ประเทศไทย)
หลักสูตรผู้บริหารระดับสูงการเมืองการปกครอง (ปปร.9) สถาบันพระปกเกล้า
หลักสูตรพัฒนาการเมืองระดับสูง (พตส.2) คณะกรรมการการเลือกตั้ง (ประเทศไทย)
ครอบครัว
นายสมบูรณ์ สมรสกับ ผศ.ดร.เกษร อุทัยเวียนกุล (สกุลเดิม : เข็มทอง) เมื่อวันที่ 22 เดือนพฤศจิกายน พ.ศ. 2528
มีบุตรและธิดารวม 3 คน คือ
ว่าที่ ร.ต.กีรติชาติ อุทัยเวียนกุล ปัจจุบันเป็นนักบินผู้ช่วย สายการบิน ไทยแอร์เอเชีย
น.ส.นภัสนันท์ อุทัยเวียนกุล เคยเป็นผู้ช่วยดำเนินงานของสมาชิกวุฒิสภา ปัจจุบันเป็นพนักงานรัฐวิสาหกิจ การเคหะแห่งชาติ
การทำงาน
หลังจากจบการศึกษาในระดับปริญญาตรี ปี 2525 สมบูรณ์ สอบบรรจุเข้าทำงานเป็นข้าราชการกรมพลศึกษา โดยได้บรรจุเป็นอาจารย์ที่ วิทยาลัยพลศึกษาจังหวัดกระบี่(ปัจจุบันคือมหาวิทยาลัยการกีฬาแห่งชาติ วิทยาเขตกระบี่) จากนั้นได้ย้ายมาเป็นอาจารย์และผู้บริหารที่วิทยาลัยพลศึกษาจังหวัดตรัง ปัจจุบันคือมหาวิทยาลัยการกีฬา วิทยาเขตตรังตามลำดับ ก่อนที่จะลาออกจากราชการ เพื่อลงสมัครรับเลือกตั้งเป็นสมาชิกสภาผู้แทนราษฎร
ปัจจุบัน
งานการเมือง
สมบูรณ์เข้าสู่วงการการเมืองด้วยการเป็นสมาชิกสภาผู้แทนราษฎรครั้งแรกใน พ.ศ. 2544 สังกัดพรรคประชาธิปัตย์ และได้รับเลือกตั้งติดต่อกันรวม 4 สมัย ดำรงตำแหน่งประธานกรรมาธิการการศึกษา สภาผู้แทนราษฏร(พ.ศ. 2557)
ในปี 2562 เขาลงสมัครรับเลือกตั้งแบบบัญชีรายชื่อ สังกัดพรรคประชาธิปัตย์ ลำดับที่ 35 แต่ไม่ได้รับเลือกตั้งเมื่อนายชวน หลีกภัย ได้รับการโปรดเกล้าฯเป็นประธานสภาผู้แทนราษฏร ประธานสภาผู้แทนราษฏรจึงแต่งตั้งให้เป็นเลขานุการประธานสภาผู้แทนราษฏร ตั้งแต่วันที่ 12 มิถุนายน 2562 จนถึงปัจจุบัน กระทั่งวันพฤหัสบดีที่ 8 ธันวาคม พ.ศ. 2565 นายสมบูรณ์ได้ยื่นหนังสือลาออกจากการเป็นสมาชิกพรรคประชาธิปัตย์ต่อสำนักงานคณะกรรมการการเลือกตั้งโดยได้เตรียมสมัครเป็นสมาชิกพรรครวมไทยสร้างชาติในวันศุกร์ที่ 9 ธันวาคม พ.ศ. 2565 โดยให้เหตุผลว่าต้องการความชัดเจนทางการเมืองของตัวเอง
อาด็อล์ฟ ฟิชเชอร์ (นักแสดง)
อาด็อล์ฟ ฟิชเชอร์ (Adolf Fischer; 18 พฤศจิกายน ค.ศ. 1900 – 21 ตุลาคม ค.ศ. 1984) เป็นนักแสดงชาวเยอรมัน และเล่นภาพยนตร์ยาวนานกว่า 60 ปี ตั้งแต่ ค.ศ. 1931 ถึง ค.ศ. 1977
รัฐสภาหมู่เกาะเคย์แมน
รัฐสภาแห่งหมู่เกาะเคย์แมน (Parliament of the Cayman Islands, Legislative Assembly of the Cayman Islands) คือสภานิติบัญญัติระบบสภาเดี่ยวของหมู่เกาะเคย์แมนซึ่งเป็นดินแดนโพ้นทะเลของสหราชอาณาจักร ประกอบด้วยสมาชิกรวม 21 คน โดยมีสมาชิกจำนวน 19 คนมาจากการเลือกตั้งวาระละ 4 ปี และ 2 คนซึ่งเป็นสมาชิกโดยตำแหน่ง (ex-officio members)
มาร์ทีน ฮาร์นิค
มาร์ทีน ฮาร์นิค (เกิดวันที่ 10 มิถุนายน ค.ศ. 1987) เป็นนักฟุตบอลชาวออสเตรีย ปัจจุบันเล่นในตำแหน่งกองหน้าหรือปีกขวาให้กับฮัมบัวร์เกอร์ เอ็สเฟา โดยยืมตัวจากแวร์เดอร์เบรเมิน
ฮาร์นิคเกิดในเยอรมนี แต่เลือกเล่นให้กับทีมชาติออสเตรีย แม้ว่าเขาจะไม่เคยอาศัยอยู่ในออสเตรียเลยก็ตาม เขาลงเล่นนัดแรกให้กับทีมชาติในนัดที่เสมอกับเช็กเกียที่สนามกีฬาแอ็นสท์ ฮัพเพิลเมื่อวันที่ 22 สิงหาคม ค.ศ. 2007 โดยเขาเป็นผู้ทำประตูตีเสมอในนาทีที่ 78 ต่อมาเขาถูกเรียกติดทีมชาติสำหรับการแข่งขันฟุตบอลชิงแชมป์แห่งชาติยุโรป 2008 แม้ว่าเจ้าภาพร่วมอย่างออสเตรียจะตกรอบแบ่งกลุ่ม แต่ตัวเขาก็ได้ลงเล่นในรอบแบ่งกลุ่มครบทุกนัด
ดับเบิลยูดับเบิลยูอี ฮาร์ตคอร์ แชมเปี้ยนชิพ
ดับเบิลยูดับเบิลยูอี ฮาร์ตคอร์ แชมเปี้ยนชิพ (WWE Hardcore Championship) เป็นตำแหน่งแชมป์เดี่ยวของ WWE ก่อตั้งขึ้นเมื่อ 2 พฤศจิกายน ค.ศ. 1998 ถึง 26 สิงหาคม ค.ศ. 2002
การรวมแชมป์และรีไทต์
เข็มขัดแชมป์ถูกรวมเข้ากับแชมป์ WWE Intercontinental Championship ในวันที่ 26 สิงหาคม ค.ศ. 2002 โดยร็อบ แวน แดมเอาชนะแชมป์ WWE Hardcore Championship ทอมมี ดรีเมอร์ และต่อมาอีก 1 เดือนหลังแวน แดมได้เอาชนะเจฟฟ์ ฮาร์ดี ในแมทช์การปล้ำไต่บันไดเพื่อรวมแชมป์WWE Intercontinental Championship และWWE European Championship
รัฐสภาแห่งเซนต์วินเซนต์และเกรนาดีนส์
รัฐสภาแห่งเซนต์วินเซนต์และเกรนาดีนส์ (House of Assembly of Saint Vincent and the Grenadines) คือสภานิติบัญญัติระบบสภาเดี่ยวของเซนต์วินเซนต์และเกรนาดีนส์ประกอบด้วยสมาชิกรวม 23 คน แบ่งเป็น 15 คนมาจากการเลือกตั้งแบบแบ่งเขตๆ ละหนึ่งคน โดยระบบแบ่งเขตคะแนนสูงสุด สมาชิกจำนวน 6 คน เป็นวุฒิสมาชิกซึ่งมาจากการแต่งตั้งโดยผู้สำเร็จราชการ โดย 4 คนเป็นผู้แทนฝ่ายรัฐบาล และอีก 2 คนเป็นผู้แทนฝ่ายค้าน สมาชิกอีกหนึ่งคนคืออัยการสูงสุดซึ่งมาจากการแต่งตั้ง และประธานสภาจำนวนหนึ่งตำแหน่งซึ่งมาจากการลงมติเลือกตั้งในสภาโดยฝ่ายรัฐบาลร่วมกับฝ่ายค้าน
พันธุ์หมาป่า
พันธุ์หมาป่า (Raised By Wolves) เป็นซีรีส์ทางโทรทัศน์แนวไซไฟดราม่าจากสหรัฐ สร้างสรรค์โดย Aaron Guzikowski ออกฉายครั้งแรกทางบริการสตรีมมิ่ง HBO Max เมื่อ 3 กันยายน พ.ศ. 2563 โดย Ridley Scott เป็นผู้กำกับให้กับสองตอนแรกและเป็นผู้อำนวยการสร้างฝ่ายบริหารด้วย
พันธุ์หมาป่า เล่าเรื่องของแอนดรอยด์สองตน คือ ฟาเธอร์ และ มาเธอร์ ซึ่งได้รับมอบหมายภารกิจให้เลี้ยงดูเด็กมนุษย์บนดาวเคราะห์ Kepler-22b หลังจากที่โลกล่มสลายหลังสงครามใหญ่
พายุไต้ฝุ่นบัวลอย (พ.ศ. 2562)
พายุไต้ฝุ่นบัวลอย เป็นพายุหมุนเขตร้อนที่มีความรุนแรงที่สุดเป็นอันดับสองรองจากพายุไต้ฝุ่นฮากีบิส และพายุไต้ฝุ่นหะลอง และเป็นพายุลูกที่สองบริเวณมหาสมุทรแปซิฟิกทางตะวันตกในช่วงปี พ.ศ. 2562 พายุไต้ฝุ่นบัวลอยเป็นพายุดีเปรสชันเขตร้อนลูกที่ 39, พายุโซนร้อนลูกที่ 21 และพายุไต้ฝุ่นลูกที่ 11 ในฤดูพายุไต้ฝุ่นแปซิฟิก พ.ศ. 2562 ก่อตัวขึ้นจากหย่อมความกดอากาศต่ำเมื่อวันที่ 17 ตุลาคม พ.ศ. 2562 อยู่ทางตะวันออกของสาธารณรัฐหมู่เกาะมาร์แชลล์ ความปั่นป่วนได้ก่อตัวเป็นพายุดีเปรสชันเขตร้อนอย่างรวดเร็ว เนื่องจากสภาพแวดล้อมที่เอื้ออำนวยด้วยอุณหภูมิพื้นผิวน้ำทะเลที่อบอุ่นมาก และแรงลมต่ำ ทำให้พายุมีความรุนแรงขึ้น เมื่อถึงวันที่ 19 ตุลาคม พายุโซนร้อนบัวลอยได้ทวีกำลังแรงขึ้นอย่างรวดเร็วจนกลายเป็นพายุโซนร้อนกำลังแรง และต่อมาเป็นพายุไต้ฝุ่นในเวลาต่อมา อัตราการเสริมกำลังอ่อนตัวลงจนถึงวันที่ 21 ตุลาคม พายุไต้ฝุ่นบัวลอยถึงสถานะความรุนแรงสูงสุดในวันที่ 22 ตุลาคม ด้วยความเร็วลม 10 นาทีที่ 205 กิโลเมตรต่อชั่วโมง (130 ไมล์ต่อชั่วโมง) และด้วยความเร็วลมสูงสุด 1 นาทีที่ความเร็วลมสูงสุด 285 กิโลเมตรต่อชั่วโมง (180 ไมล์ต่อชั่วโมง) เทียบเท่ากับความเข้มข้นเทียบเท่าหมวด 5 ในระดับลมมาตราเฮอริเคนแซฟเฟอร์–ซิมป์สัน และพายุเริ่มอ่อนกำลังลงอย่างรวดเร็วในวันรุ่งขึ้น
หลังจากพายุไต้ฝุ่นฮากีบิสผ่านพ้นไป ประเทศญี่ปุ่นเตรียมรับมือพายุ 2 ลูก อีกครั้ง เช่น พายุไต้ฝุ่นนอกูรี และพายุไต้ฝุ่นบัวลอย เป็นต้น มีความเป็นไปได้ที่อาจจะเกิดพายุฝนฟ้าคะนอง แผ่นดินถล่ม และน้ำท่วม ในพื้นที่ราบต่ำ หรือพื้นที่ริมแม่น้ำทางชายฝั่งมหาสมุทรแปซิฟิก เนื่องจากพายุไต้ฝุ่นนอกูรีกำลังเคลื่อนที่ไปยังภูมิภาคดังกล่าว ในขณะเดียวกัน พายุไต้ฝุ่นบัวลอยกำลังเคลื่อนตัวมุ่งหน้าไปยังชายฝั่งตะวันออกของประเทศญี่ปุ่นด้วยเช่นเดียวกัน
ภายใต้อิทธิพลของหย่อมความกดอากาศต่ำทางตอนใต้ของประเทศญี่ปุ่น ทำให้เกิดฝนตกหนักในภาคตะวันออกของประเทศญี่ปุ่น โดยเฉพาะอย่างยิ่งในจังหวัดชิบะ และจังหวัดฟูกูชิมะ มีปริมาณน้ำฝนรวมเกิน 200 มิลลิเมตร (8 นิ้ว) ซึ่งเป็นปริมาณน้ำฝนที่ตกหนักเป็นประวัติการณ์ในเวลาไม่ถึงครึ่งวัน และเกินปริมาณน้ำฝนเป็นเวลาหนึ่งเดือนในเดือนตุลาคมของปี ส่งผลให้มีผู้เสียชีวิต 11 ราย ในจังหวัดชิบะ และ 2 ราย ในจังหวัดฟูกูชิมะ
กวมและหมู่เกาะนอร์เทิร์นมาเรียนา
เมื่อวันที่ 21 ตุลาคม บริการสภาพอากาศแห่งชาติในกวมระบุว่าคำเตือนพายุหมุนเขตร้อนยังคงมีผลบังคับใช้สำหรับติเนียน และไซปัน คาดว่าจะมีลมแรงอยู่ที่ 65 กิโลเมตรต่อชั่วโมง (40 ไมล์ต่อชั่วโมง) หรือมากกว่าตลอดเช้านี้ คำเตือนพายุหมุนเขตร้อนยังคงมีผลบังคับใช้สำหรับอะกริฮัน ปากัน และอะลามากัน ในหมู่เกาะนอร์เทิร์นมาเรียนาตั้งแต่วันนี้จนถึงวันรุ่งขึ้น
ประเทศญี่ปุ่น
สำนักอุตุนิยมวิทยาญี่ปุ่น (JMA) ประกาศแจ้งเตือนประชาชนทางภาคตะวันออก และภาคตะวันออกเฉียงเหนือ ระมัดระวังอันตรายจากฝนตกหนัก ดินถล่ม และน้ำท่วมฉับพลัน จากอิทธิพลของหย่อมความกดอากาศต่ำพายุไต้ฝุ่นบัวลอย หลังจากเพิ่งประสบภัยจากพายุไต้ฝุ่นฮากีบิสอย่างหนักเมื่อช่วงกลางเดือนตุลาคมที่ผ่านมา ถึงแม้พายุไต้ฝุ่นบัวลอยไม่พัดผ่านขึ้นฝั่งประเทศญี่ปุ่นโดยตรง แต่อิทธิพลของพายุ จะทำให้เกิดฝนฟ้าคะนอง และฝนตกหนัก บริเวณภาคตะวันตกของประเทศญี่ปุ่นตั้งแต่วันที่ 25 ตุลาคม ขณะที่ตอนกลางของประเทศญี่ปุ่นกำลังจะเผชิญกับพายุฝนฟ้าคะนองอย่างหนักในช่วงเย็นของวันเดียวกัน ส่วนภาคตะวันออกเฉียงเหนือจะเกิดฝนตกหนักในช่วงบ่าย จนถึงรุ่งเช้าของวันที่ 26 ตุลาคม จะเกิดฝนตกหนักที่สุดในช่วง 24 ชั่วโมง จนถึงเวลา 06:00 น. (23:00 น. เวลาสากลเชิงพิกัด) ของวันที่ 26 ตุลาคม บริเวณคันโต ทางตะวันออกของประเทศญี่ปุ่น และโทโฮกุ ทางภาคตะวันออกเฉียงเหนือ ส่วนโทไก และโกชิน รวมทั้งเกาะอิซึ ทางตอนใต้โตเกียวจะเกิดฝนตกหนัก วัดปริมาณน้ำฝนได้ราว 150 มิลลิเมตร (6 นิ้ว)
พายุไต้ฝุ่นบัวลอยทำให้เกิดน้ำท่วม และโคลนถล่ม โดยเฉพาะที่จังหวัดชิบะมีบ้านเรือนอย่างน้อย 3 หลัง ถูกโคลนถล่มทับ นอกจากนี้ ยังมีผู้เสียชีวิตแล้วอย่างน้อย 1 ราย และสูญหายอีก 3 ราย โดยหลายพื้นที่ของจังหวัดชิบะวัดปริมาณน้ำฝนได้มากกว่า 200 มิลลิเมตร (8 นิ้ว) ในช่วง 12 ชั่วโมงที่ผ่านมา ซึ่งมากกว่าปริมาณโดยเฉลี่ยของเดือนตุลาคมทั้งเดือน เจ้าหน้าที่ของจังหวัดชิบะระบุว่าได้ระงับแผนการปล่อยน้ำจากเขื่อนทาคาทากิ และเขื่อนคาเมยามะ ในช่วงบ่ายที่ผ่านมา เพื่อป้องกันไม่ให้เขื่อนแตก เนื่องจากเห็นว่าระดับน้ำยังคงที่อยู่ แต่เรียกร้องให้ประชาชนตรวจสอบข้อมูลล่าสุดเกี่ยวกับสภาพอากาศ และระดับน้ำในเขื่อนอย่างต่อเนื่องด้วย เนื่องจากมีความเป็นไปได้ที่จะมีการปล่อยน้ำแบบฉุกเฉิน หากระดับน้ำเพิ่มขึ้นจากฝนที่กระหน่ำลงมา ในระยะเวลา 12 ชั่วโมง มีปริมาณในตกลงมามากถึง 280 มิลลิเมตร (11 นิ้ว) ในบางพื้นที่ของจังหวัดชิบะ และจังหวัดอิบารากิ ซึ่งมากกว่าปริมาณเฉลี่ยของฝนที่ตกลงในตลอดทั้งเดือนตุลาคม ส่งผลให้เกิดน้ำท่วมอย่างหนัก
มีรายงานว่าเหตุดินถล่มในจังหวัดชิบะส่งผลให้มีผู้เสียชีวิตอย่างน้อย 3 ราย โดยเจ้าหน้าที่กู้ภัยกำลังเร่งผู้สูญหายอีก 1 ราย นอกจากนี้ เจ้าหน้าที่พบชายอีก 1 ราย หมดสติอยู่ภายในรถที่ถูกน้ำท่วม ซึ่งเสียชีวิตในเวลาต่อมา ในขณะเดียวกัน มีเที่ยวบินอย่างน้อย 20 เที่ยวบิน ต้องเปลี่ยนเส้นทางการบินจากท่าอากาศยานนานาชาตินาริตะไปลงจอดยังสนามบินอื่น ๆ ส่วนบริการรถไฟส่วนใหญ่ในจังหวัดชิบะหยุดให้บริการชั่วคราวส่งผลให้มีผู้โดยสารติดค้างอยู่ตามสถานีรถไฟเป็นจำนวนมาก ทั้งนี้ คาดว่าหย่อมความกดอากาศต่ำจะส่งผลให้มีฝนตกหนักต่อเนื่องไป พื้นที่หมู่เกาะโองาซาวาระ ทางภาคใต้ของประเทศญี่ปุ่นกำลังเผชิญกับฝนตกหนัก ลมกระโชกแรง พัดต้นไม้และเสาไฟฟ้าหักโค่น พัดชิ้นส่วนของสิ่งปลูกสร้างลอยปลิวไปในอากาศ ส่วนในทะเลเกิดคลื่นลมแรงซัดชายฝั่ง เรือถูกห้ามออกเดินทางจากท่า
กีฬาเทนนิสในโอลิมปิกเยาวชน
กีฬาเทนนิสในโอลิมปิกเยาวชน เป็นการแข่งขันเทนนิสนานาชาติระดับเยาวชนในกีฬาโอลิมปิกเยาวชนฤดูร้อนตั้งแต่ครั้งแรกในปี ค.ศ. 2010 อยู่ภายใต้การกำกับของสหพันธ์เทนนิสนานาชาติ โดยจะหมุนเวียนจัดทุก ๆ สี่ปีเช่นเดียวกับโอลิมปิก จำกัดเฉพาะนักกีฬาที่มีอายุต่ำกว่า 18 ปีจึงจะสามารถเข้าร่วมแข่งขันได้ กลุ่มอายุนี้สอดคล้องกับการแข่งขันเทนนิสประเภทเยาวชน
แฟรงก์ กริลโล
แฟรงก์ แอนโธนี กริลโล (Frank Anthony Grillo; เกิด 8 มิถุนายน พ.ศ. 2508) เป็นนักแสดงชาวอเมริกันที่เป็นที่รู้จักจากบทบาทในภาพยนตร์เช่น Captain America: The Winter Soldier (2014), Warrior (2011), The Grey (2012), End of Watch (2012), และ Zero Dark Thirty (2012) เขามีบทบาทนำครั้งแรกในภาพยนตร์แอ็คชั่นสยองขวัญเรื่อง The Purge: Anarchy(2014) รับบท Sergeant Leo Barnes ซึ่งเป็นบทบาทที่เขาถูกส่งกลับใน The Purge: Election Year (2016) เขารับบทเป็น มาร์เวล supervillain Brock Rumlow / Crossbones ในจักรวาลภาพยนตร์มาร์เวล และ Big Daddy รับจ้างไร้ศีลธรรมในภาพยนตร์จีนเรื่อง Wolf Warrior 2 (2017) ซึ่งเป็นภาพยนตร์นอกฮอลลีวูดที่ทำรายได้สูงสุดตลอดกาล นอกจากนี้ในปี พ.ศ. 2560 เขามีบทบาทหลักในภาพยนตร์เรื่อง Wheelman ของ Netflix ในฐานะคนขับรถหลบหนีในการปล้นธนาคารที่ไม่เรียบร้อย ต่อมา Hulu วางแผนที่จะฉายภาพยนตร์ Time Loop เรื่อง Boss Level ที่นำแสดงโดยเขาในปี พ.ศ. 2564 ผลงานทางโทรทัศน์ของกริลโลมีบทบาทซ้ำ ๆ ในซีรีส์เรื่อง Battery Park (2000), For the People (2002–2003), The Shield (2002-2003), Prison Break (2005–2006), Blind Justice (2005), และ The Kill Point (2007) นอกจากนี้เขายังเคยแสดงเป็น Hart Jessup ในละครเรื่อง Guiding Light (1996–1999), Nick Monohan ในซีรีส์ไซไฟเรื่อง The Gates (2010) และระหว่างปี ค.ศ. 2014 ถึง 2017 เขาเล่น Alvey Kulina ในซีรีส์ดราม่า DirecTV เรื่อง 'Kingdom''
ปลาขวาน
ปลาขวานทะเลลึก  (Deep Sea Hatchetfish) หรือที่เรียกสั้น ๆ ว่า ปลาขวานนั้น ชื่อก็บอกอย่างตรงตัวแปลว่า ขวานด้ามเล็ก ๆ ซึ่งถูกตั้งมาจากลักษณะของตัวมันที่มองแล้วคล้ายกับขวานอย่างชัดเจน ส่วนลักษณะลำตัวของมันจะบางคล้ายกับใบมีดของขวานด้วย
ลักษณะ
ปลาขวานเป็นปลาในตระกูล Sternoptychidae จำพวกปลาทะเลน้ำลึก โดยมีทั้งหมดด้วยกันทั้งหมดกว่า 45 สายพันธุ์ แต่ละสายพันธุ์ก็จะมีขนาดของตัวที่แตกต่างกันไป แต่ตัวที่ใหญ่ที่สุดจะมีขนาดความยาวประมาณ 12 เซนติเมตรเท่านั้น ส่วนปลาขวานสายพันธุ์ขนาดเล็กจิ๋วส่วนใหญ่จะมีเกล็ดสีเงินละเอียด นอกจากนั้นยังมีบางสายพันธุ์ที่มีลำตัวสีน้ำตาลและสีเขียวเข้มอีกด้วย ปลาขวานจะมีดวงตาที่โตใหญ่แหงนมองขึ้นด้านบนซึ่งมีประสิทธิภาพอย่างมากในการล่าเหยื่อที่ร่วงตกลงมาจากข้างบน และด้วยความที่ใต้ท้องทะเลลึกจะมีแสงสว่างที่น้อยมาก ดังนั้นดวงตาของมันจึงมีความไวต่อแสงมากและสามารถแยกแยะระหว่างเงาและแสงจากด้านบนได้เป็นอย่างดี
ปลาแฟงค์ทูธ
ปลาแฟงค์ทูธ (fangtooth) เป็นปลาทะเลลึกชนิดหนึ่ง อาศัยอยู่ในมหาสมุทรแปซิฟิกเขตร้อนและมหาสมุทรแอตแลนติก มีรูปร่างประหลาดและน่ากลัว พวกมันเขี้ยวยาว 2 ซี่ ตัวที่โตเต็มวัยมีหลากสีตั้งแต่ น้ำตาลแก่ จนถึงดำ ในขณะที่ตัวที่อายุยังน้อยมีลักษณะต่างกันโดยสิ้นเชิง เพราะมีสีเทาสว่างและมีหนามยาวบนหัวหรือ ดวงตาของมันมีขนาดเล็กขากรรไกรขนาดใหญ่และเขี้ยวที่ยาวและคม รูปร่างเหมือนสัตว์ประหลาด ตัวโตเต็มวัยของมันก็มีขนาดความยาวแค่ 6 นิ้ว แถมมีลำตัวสั้นและหัวขนาดใหญ่
ลักษณะ
พวกมันมีฟันขนาดใหญ่ที่ไม่เข้ากับรูปร่าง หัวและกรามมีขนาดใหญ่มีลักษณะเปราะบางมีรอยบวมและรอยหยักที่ถูกปกคลุมด้วยผิวหนังบาง ๆ มีสีน้ำตาลเข้มจนถึงสีดำและมีการบีบอัดตามแนวขวางลึกตรงใบหน้าและค่อย ๆ เรียวเล็กลงไปเรื่อย ๆ จนถึงหางมีดวงตาค่อนข้างเล็กอยู่บนหัว ครีบมีขนาดเล็กเรียบง่าย เกล็ดจะฝังอยู่ในผิวหนังและมีรูปแบบเป็นแผ่นบาง ๆ
การสืบพันธุ์
ความถี่และเวลาในการวางไข่ของปลาแฟงค์ทูธนั้นยังไม่เป็นที่แน่นอน เวลาปลาแฟงค์ทูธวางไข่พวกมันจะทิ้งไข่เอาไวจนพวกมันฟักออกมาเองพอปลาแฟงค์ทูธที่มีขนาดประมาณ 8 เซนติเมตร (3.1 นิ้ว) พวกมันจะว่ายลงไปในน้ำลึกตั้งแต่เดือนมิถุนายนถึงเดือนสิงหาคม เมื่อปลาแฟงค์ทูธมีความยาว 16 ซม. (6.3 นิ้ว) นั้นจะเริ่มเข้าสู่ช่วงโตเต็มวัย แต่การเวลาในการเจริญเติบโตนั้นจะช้าเช่นเดียวกับปลาทะเลน้ำลึกชนิดอื่น ๆ
เควิน วิมเมอร์
เควิน วิมเมอร์ (Kevin Wimmer, ; เกิดวันที่ 15 พฤศจิกายน ค.ศ. 1992) เป็นนักฟุตบอลชาวออสเตรียผู้เล่นในตำแหน่งเซ็นเตอร์แบ็กให้กับรัวยาแล็กแซลมูครง (ยืมตัวจากสโตกซิตีในแชมเปียนชิป) และทีมชาติออสเตรีย
วิมเมอร์เริ่มต้นอาชีพกับสโมสรลัสค์ ต่อมาเขาได้ย้ายไปเคิลน์ในเดือนมิถุนายน ค.ศ. 2012 ต่อมาในฤดูกาล 2013–14 เขาช่วยให้เคิลน์เลื่อนชั้นจากซไวเทอบุนเดิสลีกากลับสู่บุนเดิสลีกาได้สำเร็จโดยทั้งฤดูกาลทีมเสียประตูเพียง 20 ลูก หลังจากหนึ่งฤดูกาลบนลีกสูงสุดของเยอรมัน วิมเมอร์ได้ย้ายไปทอตนัมฮอตสเปอร์ในพรีเมียร์ลีก ด้วยค่าตัว 4.3 ล้านปอนด์ อย่างไรก็ตาม เขาสอดแทรกเป็นตัวจริงภายใต้การคุมทีมของเมาริซิโอ โปเชติโน ได้อย่างยากลำบาก เพราะผู้เล่นในตำแหน่งเดียวกันอย่างโทบี อัลเดอร์ไวเรลด์ และยัน เฟอร์โตงเงิน ต่างก็ทำผลงานได้ดีทั้งคู่ หลังจากสองฤดูกาลที่ลอนดอนเหนือ เขาได้ย้ายไปสโตกซิตีในเดือนสิงหาคม ค.ศ. 2017 ด้วยค่าตัว 18 ล้านปอนด์ เขาถูกปล่อยยืมตัวให้กับฮันโนเฟอร์ 96ในฤดูกาล 2018–19 และรัวยาแล็กแซลมูครงในฤดูกาล 2019–20
วิมเมอร์ได้ลงเล่นนัดแรกให้กับทีมชาติออสเตรียเมื่อวันที่ 15 พฤศจิกายน ค.ศ. 2013 ในนัดกระชับมิตรที่เขาลงเล่นเป็นตัวสำรองแล้วเอาชนะสหรัฐไปได้ 1–0
โรงพยาบาลเจริญกรุงประชารักษ์
โรงพยาบาลเจริญกรุงประชารักษ์ (อังกฤษ: Charoenkrung Pracharak Hospital) เป็นโรงพยาบาลตติยภูมิขั้นสูงขนาด 464 เตียง สังกัดสำนักการแพทย์ กรุงเทพมหานคร ตั้งอยู่บนถนนเจริญกรุง แขวงบางคอแหลม เขตบางคอแหลม กรุงเทพมหานคร ปัจจุบันทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับสำนักวิชาแพทยศาสตร์ มหาวิทยาลัยแม่ฟ้าหลวง
ประวัติ
ในปี 2510 คณะผู้บริหารเทศบาลกรุงเทพมหานคร ได้พิจารณาที่จะขยายการให้บริการทางด้านสาธารณสุขให้มากขึ้น เนื่องจากประชากรในกรุงเทพมหานครได้มีจำนวนมากขึ้น และในขณะนั้นมีโรงพยาบาลในสังกัดเพียง 2 แห่ง คือ โรงพยาบาลกลาง และวชิรพยาบาลซึ่งตั้งอยู่ใจกลางเมืองจึงได้มีดำริที่จะสร้างโรงพยาบาลในเขต รอบนอกเพิ่มขึ้น เพื่อให้บริการแก่ประชาชนในเขตชานเมือง ปี 2511-2513 สร้างอาคาร 4 ชั้น เป็นตึกรับผู้ป่วย 1 หลัง งบประมาณจำนวน 5,101,000 บาท และตึก 1 ชั้น อีก 1 หลัง เพื่อเป็นตึกซักฟอกและโรงครัว บนพื้นที่ของ โรงฆ่าสัตว์เทศบาลนครกรุงเทพเดิม ซึ่งเลิกกิจการไปใน ซอยเจริญกรุง 111 เขตยานนาวา เพื่อเป็นโรงพยาบาลสำหรับผู้ป่วยทางสูติกรรมเท่านั้น เนื่องจากประชากรในเขตยานนาวามีอัตราการเกิดที่สูงกว่าในเขตอื่น ๆ ให้ชื่อว่า “โรงพยาบาลคลอดบุตรบางคอแหลม”
วันที่ 25 พฤศจิกายน 2514 โรงพยาบาลเริ่มเปิดดำเนินการตรวจรักษาในทุกสาขาโรค โดยโรงพยาบาล ได้ปรับปรุงสถานที่และเปลี่ยนชื่อโรงพยาบาลใหม่ว่า “โรงพยาบาลบางคอแหลม” โดย นายพ่วง สุวรรณรัฐ ปลัดกระทรวงมหาดไทย เป็นประธานในพิธีเปิดเดือนพฤษภาคม 2515 เปิดรับบริการผู้ป่วยในเป็นครั้งแรก คือ ผู้ป่วยทางสูติ-นรีเวชกรรม เดือนธันวาคม 2515 ได้โอนศูนย์บริการสาธารณสุข 18 ของสำนักอนามัยซึ่งตั้งอยู่ปากทางเข้าให้กับโรงพยาบาล เพื่อดัดแปลงเป็นตึกผู้ป่วยนอก เดือนเมษายน 2517 รับผู้ป่วยทางศัลยกรรมชาย และอายุรกรรมชาย ปี 2518 สร้างตึกพักพยาบาลต่อเติมจากตึกผู้ป่วยหลังเดิมเป็นเงิน 2,105,000 บาท ด้วยความเจริญรุดหน้าของโรงพยาบาลฯ กรุงเทพมหานคร จึงพิจารณาเปลี่ยนชื่อใหม่ และได้นำความขึ้นกราบบังคมทูลพระบาทสมเด็จพระเจ้าอยู่หัวภูมิพลอดุลยเดชฯ ขอพระราชทานชื่อโรงพยาบาลเพื่อความเป็นสิริมงคล ทรงพระกรุณาโปรดเกล้าฯ พระราชทานนามว่า “โรงพยาบาลเจริญกรุงประชารักษ์” โดยมีพิธีเปิดป้าย ในวันที่ 9 เมษายน พ.ศ. 2519 ปี 2519 สร้างตึกพัก ผู้ป่วย 4 ชั้น เป็นเงิน 6,945,389 บาท และรับ ผู้ป่วยทางศัลยกรรมหญิงและอายุรกรรมหญิง ในเดือนสิงหาคม 2519 เดือนมีนาคม 2520 รับผู้ป่วยทางกุมารเวชกรรม ปี 2525-2526 สร้างตึกซักฟอก ครัว พัสดุ และตึกพักพยาบาลเป็นเงิน 18,250,000 บาท ปี 2529 รับโอนที่ทำการเขตยานนาวา ดัดแปลงเป็น ตึกผู้ป่วยนอก ส่วนตึกผู้ป่วยนอกเดิมก็ได้ปรับปรุงเป็นตึก อุบัติเหตุ ศัลยกรรมกระดูก และทันตกรรม
เมื่อโรงพยาบาลดำเนินการให้บริการมาถึง 20 ปี จึงได้มีโครงการสร้าง “อาคารอนุสรณ์ 20 ปี” เพื่อขยายการให้บริการด้านรังสีวิทยา พยาธิวิทยา ชันสูตรโรคกลาง หออภิบาลผู้ป่วยหนัก ห้องผ่าตัด และหอผู้ป่วย วงเงิน 80,507,259 บาท ปี 2536 จัดซื้อที่ดินด้านหลังโรงพยาบาลอีก 7 ไร่ 265 ตารางวา วงเงิน 123 ล้านบาท ต่อมาในปี 2543 ด้วยความเปลี่ยนแปลงของสังคม เทคโนโลยี และต้องการภาพลักษณ์ที่ทันสมัยทำให้มีโครงการสร้างอาคารอเนกประสงค์ 24 ชั้น เมื่อแล้วเสร็จ ส่งมอบอาคาร เมื่อวันที่ 1 มิถุนายน 2547 โดยได้รับ พระราชทานชื่ออาคารว่า “อาคาร ๗๒ พรรษา มหาราชินี” เมื่อหน่วยงานต่างๆ รวมถึงหอผู้ป่วยได้ย้ายเข้าดำเนินการในอาคารฯ ทำให้โรงพยาบาลสามารถขยายการให้บริการมากขึ้น
ศูนย์แพทยศาสตรศึกษาชั้นคลินิก
ตามที่สำนักการแพทย์ กรุงเทพมหานคร ได้ลงนามความร่วมมือร่วมกับสำนักวิชาแพทยศาสตร์ มหาวิทยาลัยแม่ฟ้าหลวง ในการร่วมผลิตแพทย์เพื่อแก้ไขปัญหาการขาดแคลนแพทย์ของประเทศไทย เมื่อวันที่ 13 มิถุนายน พ.ศ. 2555 และได้กำหนดให้โรงพยาบาลเจริญกรุงประชารักษ์ เป็นสถาบันร่วมผลิตแพทย์ทำหน้าที่จัดการเรียนการสอนนักศึกษาแพทย์ในชั้นคลินิกเครือข่ายความร่วมมือกับสำนักวิชาแพทยศาสตร์ มหาวิทยาลัยแม่ฟ้าหลวง
หลักสูตรการศึกษา
ปัจจุบัน ศูนย์แพทยศาสตรศึกษาชั้นคลินิก โรงพยาบาลเจริญกรุงประชารักษ์ จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของสำนักวิชาแพทยศาสตร์ มหาวิทยาลัยแม่ฟ้าหลวง ใน 1 หลักสูตร คือ
ระยะเวลาในการศึกษา
ใช้ระยะเวลาในการศึกษาตลอดหลักสูตรรวม 6 ปี ดังนี้
นักร้องสองไมค์
นักร้องสองไมค์ เป็นรายการประกวดร้องเพลง ที่เปิดโอกาสให้บุคคลไม่จำกัดเพศและอายุ การศึกษา และอาชีพ เข้ามาร่วมร้องเพลงกับศิลปินชื่อดังของประเทศในทุก ๆ แนวเพลง ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศทางช่องเวิร์คพอยท์ โดยออกอากาศมาแล้ว 2 ซีซั่น
รูปแบบรายการ
ผู้เข้าแข่งขันจะต้องร้องเพลงร่วมกับศิลปินทั่วประเทศทุก ๆ แนวเพลง จำนวน 10 ชุด ชุดละ 3 คน รวม 30 คน โดยที่ศิลปินจะเตรียมเพลงมาให้ผู้เข้าแข่งขัน หากผู้เข้าแข่งขันสามารถผ่านด่านศิลปินได้ทั้ง 30 คน จะได้รับถ้วยรางวัลจากรายการนักร้องสองไมค์กลับบ้านไป
ซีซั่นที่ 1
ในแต่ละรอบ กรรมการและศิลปินที่ร่วมร้องเพลงกับผู้เข้าแข่งขันจะมีคะแนนให้คนละ 10 คะแนน รวม 3 คน เป็นคะแนนสูงสุด 30 คะแนน หากผู้เข้าแข่งขันได้คะแนน 23-29 คะแนน จะถือว่า "ผ่าน" ได้รับเงินรางวัลสะสมรอบละ 5,000 บาท และได้แข่งขันต่อ แต่หากผู้เข้าแข่งขันได้คะแนน 30 คะแนนเต็ม จะถือว่า "แจ็คพอตแตก" จะได้รับเงินรางวัลในรอบนั้น 50,000 บาท และยังได้แข่งขันต่อเช่นกัน
ซีซั่นที่ 2
เป็นรูปแบบการแข่งขันที่เรียกว่า "คูณสาม" จะมีหัวหน้าคณะกรรมการ คือ หนึ่ง - จักรวาร เสาธงยุติธรรม มาเป็นกรรมการตัดสินหลักทั้งซีซั่น โดยคะแนนจะมาจากคะแนนของหนึ่งและศิลปิน 2 ท่านที่ไม่ได้ร่วมร้องเพลงกับผู้เข้าแข่งขันในแต่ละรอบภายในศิลปินชุดเดียวกัน รวม 10 คะแนน ซึ่งหลังจบ 1 ชุด หากผู้เข้าแข่งขันได้คะแนน 23-29 คะแนน จะถือว่า "ผ่าน" ได้รับเงินรางวัลสะสมรอบละ 10,000 บาท และได้แข่งขันต่อ แต่หากผู้เข้าแข่งขันได้คะแนน 30 คะแนนเต็ม จะถือว่า "แจ็คพอตแตก" จะได้รับเงินรางวัลในรอบนั้น 40,000 บาท (มาจากเงินรางวัลสะสม 10,000 บาทเดิม บวกกับเงินรางวัลโบนัสอีก 30,000 บาท) และยังได้แข่งขันต่อเช่นกัน
ดาร์บีแมนเชสเตอร์
ดาร์บีแมนเชสเตอร์ (Manchester derby) เป็นการแข่งขันฟุตบอลระหว่างแมนเชสเตอร์ซิตีกับแมนเชสเตอร์ยูไนเต็ด
สถิติ
สถิติล่าสุดเมื่อวันที่ 14 มกราคม 2023
ยิงประตูสูงสุด สถิติทั้งหมด ไม่รวมการแข่งขันในฤดูกาล 1960–61
เกียรติประวัติ
(ในการแข่งขันแชริตี/คอมมิวนิตีชีลด์ หากจบเกมและยังเสมอกันอยู่จะครองแชมป์ร่วมกัน ก่อนที่จะยกเลิกในปี 1993) แมนเชสเตอร์ยูไนเต็ด = 17 ครั้ง, 4 ครั้งร่วมกัน
คิวบิกเซอร์โคเนีย
คิวบิกเซอร์โคเนีย (cubic zirconia, CZ) คนไทยบ้างเรียก เพชรสวิส เพชรเบลเยียม เพชรรัสเซีย เป็นรูปผลึกทรงลูกบาษก์ของเซอร์โคเนียมไดออกไซด์ (ZrO2) เป็นวัสดุสังเคราะห์ แข็ง ดูด้วยตาไร้ตำหนิและปกติไร้สี แต่อาจถูกทำให้มีสีต่าง ๆ ได้ ทั้งนี้ ระวังสับสนกับเซอร์คอน ซึ่งเป็นเซอร์โคเนียมซิลิเกต (ZrSiO4) ที่บางทีเรียกผิดเป็น "คิวบิกเซอร์โคเนียม"
เนื่องจากมีราคาถูก คงทนและดูด้วยตาแล้วคล้ายกับเพชรมาก คิวบิกเซอร์โคเนียสังเคราะห์จึงยังเป็นคู่แข่งสำคัญทางอัญมณีวิทยาและเศรษฐฏิจของเพชรนับแต่เริ่มการผลิตเชิงพาณิชย์ในปี 2519 คู่แข่งอัญมณีสังเคราะห์หลัก คือ มอยซอนไนต์ (moissanite) สังเคราะห์ที่เพิ่งพัฒนาไม่นานนี้
แม็คลาเรน 12ซี
แม็คลาเรน 12ซี (McLaren 12C) หรือที่รู้จักกันในชื่อ แม็คลาเรน เอ็มพี4-12ซี (McLaren MP4-12C) เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท แม็คลาเรน ออโตโมทีฟ บริษัทสัญชาติอังกฤษ รถได้เปิดตัวภายหลังการหายหน้าไปของรถจากค่ายแม็คลาเรน นับตั้งแต่สิ้นสุดสายการผลิต แม็คลาเรน เอฟ1 ในปี ค.ศ. 1998 และในเดือนกันยายน ปี ค.ศ.2009 12ซี ก็ได้รับการเปิดตัว และเริ่มวางจำหน่ายในช่วงกลางปี ค.ศ. 2011
เอ็มพี4-12ซี ได้รับการออกแบบโดย แฟรงค์ สเตเฟนสัน (Frank Stephenson) นักออกแบบรถยนต์ชาวอเมริกันที่มีชื่อเสียง รถทำจาก คาร์บอน ไฟเบอร์ และกำลังจากเครื่องยนตร์กลางลำท้ายจากแมคลาเรน รุ่น M838T ขนาด 3.8 ลิตร วี8 ทวิน-เทอร์โบ สามารถทำกลังได้ถึง 592 แรงม้า (441 kW; 600 PS) และให้แรงบิดที่ 601 นิวตัว/เมตร (443 lb·ft) รถได้นำเทคโนโลยีจากฟอร์มูลาวันมาปรับใช้ อาทิเช่น "เบรกพวงมาลัย" (Brake steer) ที่ทำให้ล้อหลังเบรกขณะทำความเร็วในช่วงโค้งเพื่อลดการเลี้ยวช้าของพวงมาลัย สำหรับระบบเกียร์ เป็นเกียร์ 7 จังหวะ ชนิดดูอัล-คลัทซ์
รถสามารถทำความเร็วสูงสุดอ้างอิงจากค่ายรถได้ถึง 333 กม./ชม. (207 ไมล์/ชม.) แต่จริงแล้วสามารถทำได้ถึง 343 กม./ชม. (213.2 ไมล์/ชม.) อ้างอิงจากสปอร์ตออโต้.ดีอี ในส่วนอัตราเร่ง 0-100 กม./ชม. อ้างอิงจาก แดรกไทม์.คอม ได้โพสต์ลงยูทูปว่า 12ซี สามารถทำได้ที่ 2.8 วินาที จึงเป็นรถที่แรงที่สุดอันดับที่ 3 ที่มีขายในท้องตลาด ในขณะนั้น
โฉมเปิดประทุน ในปี ค.ศ. 2012 ใช้ชื่อใหม่ว่า เอ็มพี4-12ซี สไปเดอร์ (MP4-12C Spider) ในเดือนกุมภาพันธ์ ค.ศ. 2014 แม็คลาเรนก็ได้เปิดตัว รุ่นต่อมาของ 12ซี คือ แม็คลาเรน 650เอส มาพร้อมกับการปรับปรุงส่วนของตัวถัง มีการพัฒนาเครื่องยนตร์และเทคโนเลยีทางเทคนิคอื่นๆ ในเดือนเมษายน 2014 แมคลาเรนก็ได้ยุติสายการผลิต 12ซี และให้ 650เอส มาเป็นรุ่นต่อไป
ชื่อ
ชื่อของ เอ็มพี4-12ซี โดย เอ็มพี4 ย่อมาจาก McLaren Project 4 (ในอดีต "เอ็ม" หมายถึง มาร์ลโบโล บริษัทผลิตบุหรี่ ซึ่งเป็นสปอนเซอร์หลักของแม็คลาเรน) ส่วน 12 อ้างอิงถึง "คุณภาพ" ที่อ้างอิงจาก กำลัง น้ำหนัก อัตราการปล่อยคาร์บอนไดอ็อกไซด์ และระบบแอโรไดนามิก ซึ่งเป็นบรรทัดฐานของการผลิตทุกรุ่นของแม็คลาเรน และ ซี หมายถึง คาร์บอน ซึ่งต้องการเน้นถึงอนาคตที่แม็คลาเรนจะใช้วัสดุตัวถังนี้ในวงการมอเตอร์สปอร์ตต่อไป
ปลาไวเปอร์
ปลาไวเปอร์ (Viperfish) เป็นปลาในสกุล Chauliodus มีลำตัวยาวส่วนมาก สีของมันจะดำสนิท มันมีฟันเหมือนเข็มยาวและคมมาก มีขากรรไกรเหมือนบานพับ ปลาไวเปอร์นั้นถือเป็นนักล่าขนาดเล็กเนื่องจากมันมีขนาดยาวประมาณ 30-60 เซนติเมตรเท่านั้นแต่มันก็อาศัยอยู่ในความลึกถึง 80–1,520 เมตรซึ่งในความมืดมิดนั้น มันจะมีการเรืองแสงเป็นจุด ๆ ที่เรียกว่า photophores เป็นลายไปตามท้องของมัน มีทั้งหมด 9 ชนิด ส่วนมากอายุโดยเฉลี่ย 15-30 ปีในตอนกลางวันพวกมันจะอยู่บริเวณน้ำลึกในเวลากลางคืนส่วนใหญ่อยู่ในเขตน่านน้ำเขตร้อน
ลักษณะ
ปลาไวเปอร์จะมีสีเขียวออกดำมีฟันยาวและแหลมคม มันไม่สามารถปิดปากได้สนิทเนื่องจากฟันที่ยาวของมัน พวกมันสามารถอยู่ได้แม้ไม่ได้กินอาหารเป็นเวลานานเหมือนปลาทะเลลึกชนิดอื่น พวกมันมีอายุขัยได้ถึง 30-40 ปี แต่อาจอยู่ไม่ถึงเนื่องจากจะตกเป็นเหยื่อของฉลามและโลมา พวกมันสามารถว่ายน้ำได้ไม่เร็วมากนัก ตัวของมันนั้นถึงดูเหมือนปกคลุมด้วยเกล็ดแต่มันไม่ใช่เพราะพวกมันมีสารที่ไม่รู้จักปกคลุมด้วยสารเคลือบใส่ที่ไม่รู้จัก
ที่อยู่อาศัย
เนื่องจากพวกมันเป็นปลาน้ำลึกที่มนุษย์ทำการสำรวจได้ยากจึงไม่ค่อยมีใครรู้ถึงการดำรงชีวิตของพวกมันมากนัก แต่ปลาไวเปอร์จะสามารถพบได้ในบริเวณน้ำที่ลึก 1,000 ถึง 4,000 เมตรโดยจะมีอุณหภูมิเฉลี่ยอยู่ที่ 4 องศาเซลเซียส
แบตเทิลโทดส์อาร์เคด
แบตเทิลโทดส์อาร์เคด (Battletoads Arcade) หรือที่รู้จักในชื่อ ซูเปอร์แบตเทิลโทดส์ (Super Battletoads) หรือเพียงแค่ แบตเทิลโทดส์ (Battletoads) เป็นเกมอาร์เคดแบบเลื่อนฉาก ค.ศ. 1994 ในซีรีส์แบตเทิลโทดส์ ที่พัฒนาโดยบริษัทแรร์ และเผยแพร่โดยอิเล็กทรอนิก อาตส์ เกมภาคนี้มีผู้เล่นสูงสุดสามคนในฐานะแบตเทิลโทดส์ ที่ต่อสู้กับเอเลียนและสัตว์ฟันแทะกลายพันธุ์ผ่านหกเลเวลเพื่อคุ้มครองจักรวาลจากดาร์กควีน เกมดังกล่าวยังมีด่านแนวตั้งและด่านโบนัส คางคกแต่ละตัวมีการโจมตีที่เป็นเอกลักษณ์ของตัวเอง และตามธรรมเนียมของซีรีส์นี้ ผู้เล่นสามารถน็อกศัตรูเข้าหาหน้าจอ ในแบบทำลายกำแพงที่สี่
บริษัทแรร์ได้ใช้เสรีภาพมากขึ้นด้วยความรุนแรงและการนองเลือดในแบตเทิลโทดส์อาร์เคดเนื่องจากสินค้านี้ไม่ได้รับการกำหนดไว้สำหรับคอนโซลภายในบ้าน นับเป็นเกมแรกของบริษัทแรร์ที่ใช้กราฟิกส์ 3 มิติ ซึ่งในภายหลังได้นำมาใช้ในดองกีคองคันทรี และคิลเลอร์อินสติงต์ แม้ว่าเกมจะทดลองเล่นได้ดีและมีศักยภาพทางการเงิน แต่ผู้จัดจำหน่ายลังเลที่จะวางจำหน่าย เกมดังกล่าวพิสูจน์แล้วว่าไม่ประสบความสำเร็จในระบบอาร์เคด และบริษัทแรร์ได้ยกเลิกพอร์ตในการผลิต รวมถึงการเปิดตัวเกมบอยพกพาที่เสร็จสิ้นและทดสอบแล้ว การดำเนินการที่ย่ำแย่ของแบตเทิลโทดส์อาร์เคดทำให้แฟรนไชส์หายไป 26 ปี และจบลงด้วยการรีบูตซีรีส์ใน ค.ศ. 2020
แบตเทิลโทดส์อาร์เคดได้รับการเปิดตัวในระบบคอนโซลเมื่อถูกจำลองในแรร์รีเพลย์ ค.ศ. 2015 ซึ่งเป็นการรวบรวมเกมจากประวัติศาสตร์ของบริษัทแรร์สำหรับเอกซ์บอกซ์วัน โดยเหล่านักวิจารณ์แรร์รีเพลย์ต่างประหลาดใจกับคุณภาพของเกมอาร์เคด และบางคนก็มองว่ามันเป็นไฮไลต์ของแพกเกจดังกล่าว
รูปแบบการเล่น
แบตเทิลโทดส์อาร์เคด เป็นเกมอาร์เคดบีตเอ็มอัปสโครลิงแบบหยอดเหรียญ เกมนี้มีผู้เล่นสูงสุดสามคนในฐานะแบตเทิลโทดส์ (แรช, พิมเพิล และซิตซ์) โดยต่อยและเตะศัตรูที่กำลังมาถึงผ่านหกเลเวล เพื่อคุ้มครองจักรวาลทางเลือกของพวกเขาจากดาร์กควีน ซึ่งแบตเทิลโทดส์เวอร์ชันอาร์เคดเป็นเกมหลายผู้เล่นแบบร่วมมือกันสามคนเกมแรก ผู้เล่นควบคุมตัวละครด้วยก้านควบคุมแปดทิศทาง และสองปุ่ม (โจมตี และกระโดด) ตัวละครสามารถวิ่งได้หากผู้เล่นดันก้านควบคุมสองครั้งในทิศทางเดียวกัน เหล่าคางคกมีรูปแบบการต่อสู้ที่แตกต่างกัน โดยแรชนั้นว่องไว, พิมเพิลนั้นแข็งแกร่ง และซิตซ์มีความสมดุลของทั้งสองอย่าง ตามธรรมเนียมของซีรีส์ดังกล่าว เหล่าคางคกสามารถน็อกศัตรูให้กระเด็นออกไปนอกจอ โดยดูเหมือนว่าพวกมันจะลอยเข้าหาผู้เล่น ในแบบทำลายกำแพงที่สี่ เหล่าคางคกยังสามารถกินแมลงวันเพื่อทำให้มีพลังชีวิตใหม่ได้ คางคกแต่ละตัวมีพลังและการโจมตีที่เกินจริง ซึ่งแขนขาของพวกมันกลายเป็นวัตถุ เช่น ขวาน และสว่าน ส่วนศัตรูประกอบด้วยเอเลียน, หนูกลายพันธุ์ และตุ๊กตาหิมะ
แต่ละด่านจะมีธีมเฉพาะ เช่น "ถ้ำลอดคริสต์มาส" และฉากสุดท้ายของการต่อสู้กับบอส ซึ่งบอสบางตัว เช่น เจเนอรัลสลอเตอร์ ได้กลับมาจากเกมภาคก่อน บางด่านแตกต่างกันในการนำเสนอและรูปแบบการเล่น บางด่านเป็นเกมต่อสู้ 2.5 มิติ รูปแบบดับเบิลดรากอน ในขณะที่บางด่านเป็นเกมสองมิติอย่างแท้จริง ซึ่งในด่านหนึ่ง เหล่าคางคกจะสวมชุดเจ็ตแพกและลงอุโมงค์ รวมถึงในด่านสุดท้าย เหล่าคางคกจะยิงศัตรูจากยานพาหนะลำหนึ่ง ผู้เล่นยังสามารถทำลายยานอวกาศในด่านโบนัสสไตล์สตรีทไฟเตอร์ II ทั้งนี้ แบตเทิลโทดส์อาร์เคดแสดงในภาพกราฟิกส์แรสเตอร์ความละเอียดมาตรฐานในแนวนอนพร้อมเสียงโมโนหรือสเตอริโอภายในตู้อาร์เคดตั้งตรง
เลดีเอลิซาเบธ เชคเกอร์ลีย์
เลดีเอลิซาเบธ เชคเกอร์ลีย์ (Lady Elizabeth Shakerley) เกิดเมื่อวันที่ 7 มิถุนายน 2484 เป็นพระธิดาคนเล็กใน เจ้าหญิงแอนน์แห่งเดนมาร์ก กับ โทมัส แอนสัน ไวเคานต์แอนสัน พระสวามีคนแรก พระมารดาเป็นธิดาใน จอห์น โบวส์-ลีออน พระเชษฐาใน สมเด็จพระราชินีเอลิซาเบธ พระราชชนนี ทำให้เธอเป็นพระญาติใน สมเด็จพระเจ้าชาลส์ที่ 3 แห่งสหราชอาณาจักร รัชกาลปัจจุบัน เธอมีพี่ชาย 1 ท่าน คือ
บิดาและมารดาได้หย่าร้างกันในปี พ.ศ. 2491 ต่อจากนั้น แม่ของเธอได้เสกสมรสกับ เจ้าชายจอร์จ วัลเดมาร์แห่งเดนมาร์ก และย้ายไปอยู่ที่ปารีส ซึ่งเจ้าชายจอร์จ วัลเดมาร์ทรงรับราชการทหารเรือและทหารอากาศ บิดาของเธอเสียชีวิตในปี 2501 ก่อนเข้ารับตำแหน่งเอิร์ลแห่งลิชฟิลด์ ในวันที่ 12 กรกฎาคม พ.ศ. 2504 สมเด็จพระราชินีนาถเอลิซาเบธที่ 2 ทรงออกพระบรมราชโองการโปรดเกล้าฯ ให้เธอ มีคำนำหน้าว่า เลดี
วันที่ 27 กรกฎาคม พ.ศ. 2515 เธอได้สมรสกับเซอร์จอฟฟรีย์ เชคเกอร์ลีย์ ที่ เวสต์มินสเตอร์แอบบีย์ โดยมีแขกในงาน อาทิ สมเด็จพระราชินีนาถเอลิซาเบธที่ 2 สมเด็จพระราชินีเอลิซาเบธ พระราชชนนี และ เจ้าหญิงเบียทริกซ์แห่งเนเธอร์แลนด์ เจ้าหญิงแอนน์ พระราชกุมารี เลดีซาราห์ แชตโท เลดีเอลิซาเบธและสามี ได้แยกทางกันในปี พ.ศ. 2529 และหย่าขาดจากกันในปี พ.ศ. 2552 พวกเขามีลูกสาวหนึ่งคนและหลานสองคน คือ
ในฐานะพระบุตรบุญธรรมในเจ้าชายจอร์จ วัลเดมาร์ เลดีเอลิซาเบธยังได้เข้าร่วมงานของราชวงศ์มากมายในยุโรป รวมถึงงานวันเฉลิมพระชนมพรรษา 80 พรรษาที่ออสโล ของ สมเด็จพระราชาธิบดีฮารัลด์ที่ 5 แห่งนอร์เวย์ และ สมเด็จพระราชินีซอนยาแห่งนอร์เวย์ และงานพระบรมศพของแกรนด์ดยุกฌ็องแห่งลักเซมเบิร์ก ในปี 2561 เลดีเอลิซาเบธเข้าร่วมงานเลี้ยงของประเทศที่ สมเด็จพระราชินีนาถเอลิซาเบธที่ 2 จัดเลี้ยงในโอกาสที่ สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ และ สมเด็จพระราชินีมักซิมาแห่งเนเธอร์แลนด์ เสด็จพระราชดำเนินเยือนสหราชอาณาจักร ณ พระราชวังบักกิงแฮม
ถึงแก่กรรม
เธอได้รับความทุกข์ทรมานจากอาการอ่อนเพลียเรื้อรัง เธอเสียชีวิตด้วยโรคถุงลมโป่งพอง ในโรงพยาบาลในลอนดอน เมื่อวันที่ 1 พฤศจิกายน พ.ศ. 2563 ขณะอายุได้ 79 ปี พิธีรำลึกจัดขึ้นเมื่อวันที่ 23 มิถุนายน พ.ศ. 2565 ที่โบสถ์เซนต์มาร์กาเร็ต เวสต์มินสเตอร์ โดยมี โซฟี ดัชเชสแห่งเอดินบะระ ในฐานะผู้แทนพระองค์ สมเด็จพระราชินีนาถเอลิซาเบธที่ 2 ในโอกาสนี้ เจ้าหญิงเบียทริกซ์ อดีตสมเด็จพระราชินีนาถ และ ฮะมัด บิน เคาะลีฟะฮ์ อัษษานี เสด็จพระราชดำเนิน/เสด็จ ร่วมในงานศพด้วย
กีฬาไตรกีฬาในโอลิมปิกเยาวชน
กีฬาไตรกีฬาในโอลิมปิกเยาวชน เป็นการแข่งขันไตรกีฬานานาชาติระดับเยาวชนในกีฬาโอลิมปิกเยาวชนฤดูร้อนตั้งแต่ครั้งแรกในปี ค.ศ. 2010 อยู่ภายใต้การกำกับของไตรกีฬาโลก โดยจะหมุนเวียนจัดทุก ๆ สี่ปีเช่นเดียวกับโอลิมปิก จำกัดเฉพาะนักกีฬาที่มีอายุต่ำกว่า 18 ปีจึงจะสามารถเข้าร่วมแข่งขันได้ กลุ่มอายุนี้สอดคล้องกับการแข่งขันไตรกีฬาประเภทเยาวชน
เทอา ไอช์บิชเลอร์
เทอา ไอช์บิชเลอร์ มอร์  (Thea Aichbichler Mohr; 21 สิงหาคม ค.ศ. 1889 – 25 มิถุนายน ค.ศ. 1957) เป็นนักแสดงหญิงชาวเยอรมัน ผลงานภาพยนตร์ของเทอามีมากกว่า 30 ผลงาน ระหว่าง ค.ศ. 1934–1957
สถาบันเกษตราธิการ สำนักงานปลัดกระทรวงเกษตรและสหกรณ์
สถาบันเกษตราธิการ เป็นหน่วยงานในสังกัดของสำนักงานปลัดกระทรวงเกษตรและสหกรณ์ ตั้งทำการอยู่ภายในมหาวิทยาลัยเกษตรศาสตร์
ประวัติ
สถาบันเกษตราธิการ เดิมมีชื่อว่า สถาบันพัฒนาผู้บริหารการเกษตรและสหกรณ์ ก่อตั้งขึ้นเมื่อวันที่ 15 กุมภาพันธ์ พ.ศ. 2535
เส้นเวลากราฟิกจากบิกแบงถึงฮีตเดท
นี่คือเส้นเวลาของจักรวาลจากบิกแบง (Big Bang) ถึงฮีทเดธ (Heat Death) แสดงยุคต่างๆของจักรวาล ฮีทเดธจะเกิดขึ้นในอีก 1010 3 ปี ถ้าโปรตอนสลายตัว
สถาบันเกษตราธิการ สำนักงานปลัดกระทรวงเกษตรและสหกรณ์
ประวัติ
จนกระทั่งในวันที่ 9 ตุลาคม พ.ศ. 2545 สถาบันพัฒนาพัฒนาผู้บริหารการเกษตรและสหกรณ์แห่งนี้ ได้มีการปรับปรุงโครงสร้าง บทบาทหน้าที่และภารกิจใหม่ ตามนโยบายของรัฐบาลขณะนั้น อันมีนโยบายการบริหารปรับเปลี่ยนและการปฏิรูประบบราชการ จนกระทั่งเปลี่ยนชื่อเป็น "สถาบันเกษตราธิการ" นั่นเอง
เส้นเวลากราฟิกจากบิกแบงถึงฮีตเดท
โดยทั่วไป สเกลลอการิทึมจะถูกใช้กับเส้นเวลาเช่นนี้ แต่ช่วง Stelliferous Era ที่น่าสนใจที่สุด จะถูกบีบลงมากเกินไป ดังนั้นสเกลลอการึทึมสองชั้น s (s*100 ในภาพ) จึงถูกนำมาใช้แทน แต่ค่าที่น้อยที่สุดของมันคือ 1 ไม่ใช่ 0 ตามที่ต้องการ และค่าของปีที่น้อยกว่า 10 ใช้การไม่ได้ ดังนั้น เวลาในช่วง 0.1-10 ปี จะกลายเป็น 0 แต่มันไม่สำคัญกับกรณีนี้เพราะไม่มีอะไรพิเศษในประวัติศาสตร์ของจักรวาลในช่วงเวลานั้น
สถาบันเกษตราธิการ สำนักงานปลัดกระทรวงเกษตรและสหกรณ์
ประวัติ
ทั้งนี้ "สถาบันเกษตราธิการ" มีหน้าที่เพื่อทำการศึกษา วิจัย เพื่อพัฒนาระบบ รูปแบบ และยุทธศาสตร์ ในการบริหารพัฒนาข้าราชการของ กระทรวงเกษตรและสหกรณ์ และเป็นองค์กรในการบริการทางด้านวิชาการและเทคโนโลยีที่เกี่ยวข้อง เพื่อพัฒนาข้าราชการ ระดับสูง และทรัพยากรบุคคลของกระทรวงเกษตรและสหกรณ์
ประเทศนิการากัวในแพนอเมริกันเกมส์
ประเทศนิการากัวได้เข้าร่วมการแข่งขันแพนอเมริกันเกมส์ ตั้งแต่ปี ค.ศ. 1951 และไม่ได้เข้าร่วมการแข่งขันในปี ค.ศ. 1955, ค.ศ. 1963 และ ค.ศ. 1979
เส้นเวลากราฟิกจากบิกแบงถึงฮีตเดท
วินาที (second) ในสเกลเวลาจะเปลี่ยนเป็นปีได้โดยใช้สูตร ซึ่งใช้ระบบปฏิทินจูเลียน
อัลแบร์ท ลิพเพิร์ท
อัลแบร์ท ลิพเพิร์ท (Albert Lippert; ค.ศ. 1901–1978) เป็นนักแสดงบนเวทีและโทรทัศน์ชาวเยอรมัน เขายังเป็นผู้จัดการด็อยท์เชิสเชาชปีลเฮาส์ระหว่าง ค.ศ. 1948–1955
กาเบรียล ลูนา
กาเบรียล ลูนา (Gabriel Luna) เป็นนักแสดงและโปรดิวเซอร์ชาวอเมริกัน เขามีชื่อเสียงจากบทบาท ร็อบบี้ เรเยส/โกสต์ไรเดอร์ ในซีรีส์แอ็คชั่นซูเปอร์ฮีโร่ของเอบีซีเรื่อง ชี.ล.ด์. ทีมมหากาฬอเวนเจอร์ส, โทนี บราโว ในซีรีส์ดราม่าของเอลเรย์เน็ตเวิร์กเรื่อง มาทาดอร์, พาโค คอนทรีราส ในซีรีส์ดราม่าอาชญากรรมของเอบีซีเรื่อง วิกเคดซิตี้, Rev-9 ในภาพยนตร์ชุดเทอร์มิเนเตอร์ เรื่องฅนเหล็กวิกฤตชะตาโลก (2019) และ ทอมมี ในซีรีส์ดราม่าหลังวันสิ้นโลกของเอชบีโอเรื่อง เดอะเลทออฟอัส เขายังแสดงในภาพยนตร์เรื่อง เบอร์นี (2011), บอลส์เอ้าท์ (2014), ฟรีเฮลด์ (2015), เกรวี (2015) และ ทรานสเปคอส (2559)
ชีวิตส่วนตัว
ลูนาแต่งงานกับสมารันด้า ซิซู นักแสดงหญิงชาวโรมาเนียเมื่อวันที่ 20 กุมภาพันธ์ ค.ศ. 2011 พวกเขาอาศัยอยู่ใน ลอสแอนเจลิส
อังตอนียู กูแตรึช
อังตอนียู มานูแวล ดึ ออลีไวรา กูแตรึช (António Manuel de Oliveira Guterres; เกิดเมื่อวันที่ 30 เมษายน พ.ศ. 2492) เป็นเลขาธิการสหประชาชาติ คนที่ 9 โดยได้รับตำแหน่งเมื่อวันที่ 1 มกราคม พ.ศ. 2560 ก่อนที่จะเข้ารับตำแหน่ง อังตอนียูเป็นนักการเมืองชาวโปรตุเกสซึ่งดำรงตำแหน่งนายกรัฐมนตรีโปรตุเกสระหว่างปี พ.ศ. 2538–2545 เขาดำรงตำแหน่งข้าหลวงใหญ่ผู้ลี้ภัยแห่งสหประชาชาติตั้งแต่เดือนมิถุนายน พ.ศ. 2548 ถึงเดือนธันวาคม พ.ศ. 2558
ทะเลลึก
ทะเลลึก (Deep sea) เป็นระดับน้ำที่มีความลึกตั้งแต่ 200 เมตรลงไป นับเป็น 70% ของน้ำในมหาสมุทรทั่วโลก ทะเลลึกเป็นเขตที่มีแสงน้อยจนถึงไม่มีแสงเลย สิ่งมีชีวิตส่วนใหญ่จะกินสารอินทรีย์หรือซากศพจากทะเลด้านบน ด้วยเหตุนี้ทำให้นักวิทยาศาสตร์เคยสันนิษฐานว่ามีสิ่งมีชีวิตจำนวนน้อยมากในเขตทะเลลึก แต่จากการสำรวจพบว่ามันเป็นอะไรตรงกันข้ามกับการสันนิฐาน เพราะมันมีสิ่งมีชีวิตมากมายในทะเลลึก อีกทั้งยังมีห่วงโซ่อาหารที่มาจากขยะ ซากสัตว์และแบคทีเรียต่าง ๆ
ตั้งแต่สมัยของพลินีผู้อาวุโสจนถึงประมาณปลายคริสต์ศตวรรษที่ 19 มนุษย์เชื่อว่าใต้ทะเลลึกนั้นไม่มีสิ่งมีชีวิตอยู่ จนกระทั่งช่วง ค.ศ. 1872-1876 เรือขุดเจาะและเรือลากได้นำสิ่งมีชีวิตใต้ทะเลลึกมากมายขึ้มมาให้ได้เห็นกัน แต่ถึงอย่างนั้นนักวิทยาศาสตร์ในศตวรรษที่ 20 ก็ยังคิดว่าสิ่งมีชีวิตใต้ทะเลลึกนั้นเป็นเรื่องเหลวไหลและงมงาย เหตุที่ทำให้พวกเขาคิดเช่นนั้นเป็นเพราะทะเลลึกเป็นสถานที่ ๆ มืดมิด แรงดันน้ำมหาศาลและมีอุณหภูมิที่หนาวเย็น แต่ความเป็นจริงนั้นกลับตรงกันข้าม เพราะแหล่งที่อยู่อาศัยของสายพันธุ์ทะเลส่วนมากในมหาสมุทรอยู่ที่ระดับความลึกต่ำกว่า 200 เมตรลงไป
ใน ค.ศ. 1960 ยานสำรวจน้ำลึกตรีเอสเตลงไปสำรวจร่องลึกก้นสมุทรมาเรียนาทางใต้ของหมู่เกาะมาเรียนาใกล้กับเกาะกวม ที่ระดับความลึก 10,911 เมตร ซึ่งเป็นจุดลึกที่สุดในโลก ถ้านำมาวัดกับยอดเขาเอเวอเรสต์ ยอดของมันจะจมอยู่ใต้น้ำถึง 1.61 กม. เมือยานสำรวจน้ำลึกตรีเอสเตถูกปลดระวาง ก็เหลือเพียงยานสำรวจน้ำลึกไคโกะเท่านั้นที่สามารถดำลงมาที่ระดับความลึกนี้ได้ (สูญหายไปในทะเลใน ค.ศ. 2003) ในเดือนพฤษภาคมและมิถุนายน ค.ศ. 2009 ยานสำรวจน้ำลึกนีรีอัสกลับไปสำรวจที่แชลเลนเจอร์ดีปอีกครั้งเพื่อทำการดำน้ำสามครั้งให้มีระดับความลึกมากกว่า 10,900 เมตร
ขณะนี้มีเพียงประมาณ 1% ของท้องทะเลลึกทั้งหมดที่มนุษย์เคยสำรวจเมื่อเทียบกับการศึกษาจักรวาลแล้วเรายังรู้จักจักรวาลและดวงจันทร์ดีกว่าทะเลลึกเสียอีก เคยมีการสันนิษฐานว่าสิ่งมีชีวิตใต้ทะเลลึกจำเป็นต้องพึ่งอินทรียวัตถุที่ตกลงจากทะเลด้านบนเพียงอย่างเดียว จนกระทั่งมีการการค้นพบโคโลนี ของกุ้งและสิ่งมีชีวิตอื่น ๆ รอบปล่องแบบน้ำร้อนในช่วงปลายทศวรรษ 1970 ก่อนจะมีการค้นพบปล่องแบบน้ำร้อน นักวิทยาศาสตร์ได้มีการยอมรับว่าทุกสิ่งมีชีวิตบนโลกได้รับพลังงานจากดวงอาทิตย์ การค้นพบปล่องแบบน้ำร้อนนี้ทำให้พบว่าสิ่งมีชีวิตทะเลลึกได้รับสารอาหารและพลังงานโดยตรงจากแหล่งความร้อนและปฏิกิริยาทางเคมีที่เกี่ยวข้องกับการเปลี่ยนแปลงของแร่ สิ่งมีชีวิตเหล่านี้เจริญเติบโตได้ดีในสภาพแวดล้อมที่ไม่มีแสงและใช้ออกซิเจนในน้ำเกลือที่มีอุณหภูมิ 150 ° ซ. พวกมันยังชีพโดยใช้ไฮโดรเจนซัลไฟด์ซึ่งเป็นพิษอย่างมากต่อสิ่งมีชีวิตบนผิวโลก การค้นพบสิ่งมีชีวิตที่ทรหดและอยู่ในสถานที่ ๆ เลวร้ายเหล่านี้ทำให้นักวิทยาศาสตร์ต้องเปลี่ยนความคิดของพวกเขาเกี่ยวกับสภาพแวดล้อมในการกำเนิดสิ่งมีชีวิตและการดำรงชีวิตของสิ่งมีชีวิตในที่อื่น ๆ ของจักรวาล นักวิทยาศาสตร์คาดการณ์ว่าดวงจันทร์ยูโรปา ดาวบริวารดวงหนึ่งของดาวพฤหัสบดีอาจจะสามารถรองรับชีวิตใต้พื้นผิวน้ำแข็งได้ โดยอาจมีสภาพเหมือนกันกับใต้ทะเลลึกของโลก
ลักษณะสิ่งแวดล้อม
ทะเลลึกคือเขตของน้ำทะเลที่แสงไม่สามารถส่องถึงได้และจะมีสิ่งมีชีวิตและปลาทะเลลึกที่ปรับตัวแล้วเท่านั้นที่จะสามารถอาศัยอยู่ได้
ในทะเลลึกหิมะทะเลเป็นสิ่งสำคัญมากเพราะมันเป็นแหล่งอาหารอย่างหนึ่งของสิ่งมีชีวิตในทะเลลึก ซึ่งหิมะทะเลจะมาจากทะเลด้านบน โดยหิมะทะเลนั้นจะมาจากแพลงก์ตอนที่ตายแล้ว, ไดอะตอม, อุจจาระ, ทราย, เขม่าและฝุ่นอนินทรีอื่น ๆ เกล็ดของหิมะทะเลอาจมีเส้นผ่านศูนย์กลางหลายเซนติเมตรและมันใช้เวลาหลายสัปดาห์กว่าจะตกลงถึงก้นสมุทรอย่างไรก็ตามส่วนประกอบอินทรีย์ส่วนใหญ่ของหิมะทะเลจะถูกกินโดยจุลินทรีย์แพลงค์ตอนและสัตว์อื่น ๆ ด้วยเหตุนี้หิมะทะเลจึงได้รับการพิจารณาว่าเป็นรากฐานของระบบนิเวศในทะเลและสัตว์หน้าดินที่อาศัยอยู่ในทะเลลึกเนื่องจากแสงแดดที่ไม่สามารถเข้าถึงได้สิ่งมีชีวิตในทะเลลึกส่วนใหญ่จึงอาศัยน้ำหิมะเป็นแหล่งพลังงาน
ความดันไฮโดรสแตติกจะเพิ่มขึ้น 1 บรรยากาศทุก ๆ 10 เมตร ซึ่งสิ่งมีชีวิตในทะเลลึกนั้นมีการปรับตัวให้ความกดดันภายในร่างกายเหมือนกันกับสภาพภายนอกดังนั้นพวกมันจึงไม่ถูกบดขยี้ด้วยแรงกดดันอันมหาสารของทะเลลึก ความดันภายในที่สูงทำให้มีการไหลของเยื่อลดลงเนื่องจากโมเลกุลถูกบีบเข้าด้วยกันและการการที่จะเพิ่มประสิทธิภาพทางชีวภาพให้อาศัยอยู่ในทะเลลึกได้ดีและสำคัญที่สุดคือการผลิตโปรตีนเพื่อให้สิ่งมีชีวิตได้ปรับตัวเข้ากับสถานที่ที่มีแรงดันอันมหาศาลนี้โดยการเพิ่มสัดส่วนของกรดไขมันไม่อิ่มตัวในไขมันของเยื่อหุ้มเซลล์ และนอกเหลือจากการปรับตัวเรืองความดันแล้วยังมีก่รพัฒนาปฏิกิริยาการเผาผลาญของพวกมันอีกด้วยเนื่องจากปฏิกิริยาทางชีวเคมีจะมาพร้อมกับการเปลี่ยนแปลงของปริมาตรซึ่งถ้าผลของปฏิกิริยาส่งผลให้ปริมาณเพิ่มขึ้นก็จะถูกยับยั้งด้วยแรงกดดันที่มีความสัมพันธุ์กัน ซึ่งหมายความว่ากระบวนการเผาผลาญอาหารของพวกมักก็ต้องลดปริมาณของสิ่งมีชีวิตลงด้วยในระดับหนึ่ง
อุณหภูมิ
การเปลี่ยนแปลงของอุณหภูมิอย่างฉับพลันนั้นส่วนมากมีอยู่สองพื้นที่ส่วนใหญ่ซึ่งก็คือ:
แสง
แสงจากดวงอาทิตย์จะไม่สมารถทะลุผ่านมหาสมุทรลึกได้ยกเว้นเขตที่แสงส่องถึงจึงทำให้ไม่มีการสังเคราะห์แสงดังนั้นพืชจึงไม่สามารถอาศัยอยู่ในเขตนี้ได้ เนื่องจากพืชเป็นผู้ผลิตหลักของระบบนิเวศของโลกจึงทำให้เกือบทั้งหมดของชีวิตในทะเลลึกนี้ต้องขึ้นอยู่กับแหล่งพลังงานจากที่อื่น ยกเว้นบริเวณที่ใกล้กับปล่องแบบน้ำร้อน โดยจะพึ่งพลังงานจากวัสดุอินทรีย์หรือซากสัตว์ล่องลอยตกลงมาจากทะเลด้านบนซึ่งวัสดุอินทรีย์ที่ฝังอยู่ประกอบด้วยอนุภาคของสาหร่ายเศษซากและรูปแบบอื่น ๆ ของขยะทางชีวภาพซึ่งเรียกรวม ๆ กันว่าหิมะทะเลก็ได้
ความดัน
ความดันในทะเลลึกนั้นอันตรายต่อมนุษย์มากซึ่งความกดดันในทะเลจะเพิ่มขึ้นประมาณ 1 บรรยากาศทุก ๆ 10 เมตร ยิ่งมีความลึกมากความดันก็ยิ่งมาก แต่ถึงอย่างนั้นหลายปีที่ผ่านมาการศึกษาเรื่องความดันนั้นขาดข้อมูลและรายละเอียดเกี่ยวกับผลกระทบของแรงกดดันต่อสิ่งมีชีวิตในทะเลลึกมากที่สุดเนื่องจากตัวอย่างสิ่งมีชีวิตเมื่อนำมาขึ้นฝั่งเพื่อทำการศึกษานั้นพวกมันก็จะตายก่อนที่จะได้ศึกษาเนื่องจากก๊าซที่ถูกบีบอัดภายใต้แรงดันสูงจะขยายตัวภายใต้แรงดันต่ำ ด้วยเหตุนี้สิ่งมีชีวิตเหล่านี้จึงถูกระเบิดหากพวกมันขึ้นสู่ผิวน้ำ
ความเค็ม
ความเค็มเป็นที่น่าทึ่งของทะเลลึกเหราะมันคงที่ตลอดโดยมีค่าประมาณ 35 ส่วนต่อ 1,000 ซึ่งถือว่ามีความต่างเล็กน้อย
ชีววิทยา
บริเวณด้านล่างของทะเลนั้นจะแบ่งออกเป็นโซนอื่น ๆ โดยเริ่มจากเขตที่มีแสงเข้มซึ่งมีช่วงความลึกตั้งแต่ 200 ถึง 1000 เมตรจากระดับน้ำทะเลซึ่งมีแสงน้อยมากที่ทะลุผ่านลงมาในเขตนี้ได้การผลิตและสังเคราะห์แสงของพืชในเขตนี้จึงค่อนข้างยาก ด้านล่างของเขตนี้จะประกอบด้วยบริเวณที่คล้ายบ่อมีน้ำขังอยู่ลึก ๆ และมีความอุดมสมบูรณ์ อาหารประกอบด้วยสารอินทรีย์ที่ตกค้างซึ่งเรียกว่า 'หิมะทะเล' และซากที่ตกลงมาจากเขตที่แสงส่องถึง
โครงสร้างทางกายภาพ
สิ่งมีชีวิตใต้ทะเลนั้นส่วนใหญ่มีการปรับตัวที่แปลกประหลาด เช่น การเรืองแสง มีปากที่ใหญ่มีฟันที่แหลมคม โครงสร้างที่สามารถกัดกินเหยื่อได้โดยไม่เกี่ยงขนาด อีกทั้งพวกมันยังมีตาที่ไวต่อแสง มีช่องมองภาพที่สามารถเห็นเงาของเหยื่อได้ แต่เหยื่อก็มีการปรับตัวเช่นกันด้วยการทำให้ตัวเองลีบแบนและลดเงาด้วยการเรืองแสงและการที่มีอวัยวะเรืองแสง (photophores) ใต้ท้องเพื่อปรับแสงให้เข้ากับด้านบนตัวปลาเพื่อให้นักล่าจากด้านล่างไม่สามารถมองเห็นมันได้อีกด้วย
การลอยตัว
ปลาทะเลลึกหลายสายพันธุ์มีเนื้อเหมือนวุ้นส่วนใหญ่ประกอบด้วยไกลโคสะมิโนไกลแคนเพื่อมาแทนที่ถุงลมหรือการใช้ก๊าซในการลอยตัวซึ่งการมีเนื้อแบบนี้จะทำให้มีความหนาแน่นต่ำ นอกจากนี้ยังมีการค้นพบหมึกทะเลลึกที่ใช้เนื้อเยื่อที่มีเจลาตินเข้ากับห้องลอยในตัวตัวที่เต็มไปด้วยของเหลวที่สร้างขึ้นจากของเสียจากการเผาผลาญซึ่งของเหลวนั้นคือแอมโมเนียมคลอไรด์ซึ่งมีน้ำหนักเบากว่าน้ำโดยรอบ
การเผาผลาญพลังงาน
พวกมันมีการเผาผลาญอาหารที่ช้าและอาหารที่ล่ามานั้นพวกมันจะล่าแบบไม่เลือกและพวกมันชอบที่จะรออาหารเหยื่อมากกว่าไล่ล่าเพราะมันว่ายน้ำได้ช้าและเพื่อไม่ให้สูญเสียพลังงานมากจนเกินไป
การผสมพันธุ์
เนื่องจากใต้ทะเลลึกนั้นหาคู่ได้ยากพวกมันจึงมีการปรับตัวให้ตัวเองสามารถเปลียนแปลงเพศได้ในกรณีที่เจอเพศเดียวกัน
อาหาร
สิ่งมีชีวิตในทะเลลึกเกือบทั้งหมดพึ่งพาการจมน้ำและสารอินทรีย์ที่ตายแล้วเป็นส่วนใหญ่ซึ่งอยู่ในรูปของหิมะทะเลประมาณ 1-3% กับซากสัตว์ 97-99% เช่น ซากปลาหรือวาฬเป็นต้น และนอกจากนี้ยังมี Freyellidae ที่กินอาหารจากอนุภาคอินทรีย์โดยใช้หนวดได้อีกด้วย อีกทั้งไวรัสทะเลยังมีบทบาทสำคัญในการขับสารอาหารในตะกอนในทะเลลึก (ระหว่าง 5x1012 และ 1x1013 เฟสต่อตารางเมตร) ในตะกอนของทั่วโลก
เจมส์ ดาร์ซีย์
เจมส์ ดาร์ซีย์ (James D'Arcy; ชื่อเกิด Simon Richard D'Arcy; เกิด 24 สิงหาคม พ.ศ. 2518) เป็นนักแสดงชาวอังกฤษ เขาเป็นที่รู้จักจากการรับบทพ่อบ้านของ Howard Stark ชื่อ Edwin Jarvis ในซีรีส์โทรทัศน์ของจักรวาลภาพยนตร์มาร์เวลเรื่อง Agent Carter และภาพยนตร์ปี พ.ศ. 2562 เรื่อง Avengers: Endgame และรับบท Lee Ashworth ผู้ต้องสงสัยคดีฆาตกรรมในซีรีส์ของ ITV เรื่อง Broadchurch ซีซั่นที่ 2 และยังร่วมแสดงเป็น Colonel Winnant ในภาพยนตร์สงครามของ คริสโตเฟอร์ โนแลน เรื่อง Dunkirk (2017)
ทะเลลึก
เคมีสังเคราะห์
มีหลายสายพันธุ์ที่ไม่ได้พึ่งพาอินทรียวัตถุโดยสิ่งมีชีวิตเหล่านี้จะอยู่บริเวณปล่องแบบน้ำร้อนยกตัวอย่างเช่นความสัมพันธ์ทางชีวภาพระหว่างหนอนท่อและแบคทีเรียเคมีบำบัด ซึ่งปล่องแบบน้ำร้อนนี้เป็นหนึ่งในระบบนิเวศที่ไม่กี่แห่งบนโลกที่ไม่ต้องอาศัยแสงแดดในการจัดหาพลังงาน
การสำรวจ
ทะเลลึกเป็นสภาพแวดล้อมที่ไม่เป็นมิตรกับมนุษย เป็นพื้นที่ที่ได้รับการสำรวจน้อยมากบนโลกและเนื่องจากแรงดันทำให้เรือดำน้ำบางลำไม่สามารถเข้าไปสำรวจได้ ดั้งนั้นการสำรวจจึงมีวิธีคือ:
สิ่งมีชีวิต
เป็นเวลานานมากที่นักวิทยาศาสตร์เชื่อว่าไม่มีชีวิตที่จะสามารถอาศัยอยู่ในทะเลลึกได้ แต่ในตอนนี้การวิจัยทางวิทยาศาสตร์ได้พิสูจน์ให้เห็นว่ามันเป็นตรงกันข้ามเลย ท้องทะเลลึกเป็นที่อยู่อาศัยที่ใหญ่ที่สุดในโลก ในความมืดทั้งหลายของสิ่งมีชีวิตจำนวนมากแปลกประหลาดและไม่เคยพบเจอที่ไหน ทั้งนี้สัตว์ทะเลลึกมีการปรับตัวเพื่อให้สามารถต้านทานแรงดันน้ำได้ถึง 1,000 เท่าซึ่งเยอะมากกว่าความดันของอากาศบนบก ปลาบางชนิดในทะเลน้ำลึกมันมักจะกินสิ่งมีชีวิตขนาดเล็กและปลาอื่น ๆ อีกทั้งพวกมันมีขากรรไกรขนาดใหญ่และยาวที่ยืนอยู่ด้านหลังฟันโดยทุกอย่างที่แหวกว่ายอยู่จะถูกพวกมันคว้าและกลืน ปลาบางชนิดมีการขยายท้องเพื่อให้พวกมันสามารถที่จะกินเหยื่อที่มีขนาดใหญ่กว่าตัวเองได้ ที่ใต้ทะเลลึกนั้นสิ่งชีวิตส่วนมากเป็นดอกไม้ทะเล, เวิร์ม, ปลิงทะเล, ดาวเปราะปู, กุ้งและอื่น ๆ
ส่วนใหญ่ของปลาที่อาศัยอยู่ที่นี่จะมีการเรืองแสงโดยพวกมันสร้างแสงของตัวเองผ่านปฏิกิริยาทางเคมีในร่างกายของพวกมัน บางชนิดที่อาศัยอยู่ที่นี่ ชนิดที่แตกต่างกันของทะเลดอกไม้ทะเล